Fuzuilh Jeneral Liu

KinnigBro20x20px Republik kentañ SinaDoareFuzuilh-emgann damaotomatekMont an-droTennata dre amprest-gazoùMunision7,92 × 57 mm MauserIjinerJeneral Liu Qing EnMare ijinañWar-dro 1914ProduerienPratt & WhitneyArsanailh HanyangSkouerennoù produetWar-dro 10Perzhioù teknikel(stumm orin)Mas4,7 kgHirder1.225 mmHirder ar c'hanol647 mmTizh mont e-maez ar boledoù780 m/sEndalc'hKarger diabarzh 6 kartouchennLezennRummad e Bro-C'hallB
Ar fuzuilh Jeneral Liu a zo ur fuzuilh-emgann damaotomatek sinaat anvet diwar anv e ijinour, ar jeneral Liu Qing En (1869–1929), a oa penn-melestrour arsanailh Hanyang, e-kichen Wuhan. Anv e grouer a zo chomet ganti rak biskoazh ne voe roet unan ofisiel d'an arm, a voe produet un dornad a skouerennoù anezhañ hepken. Unan eus fuzuilhoù damaotomatek kentañ Sina e voe.

 Istor 
Evel broioù all er bloavezhioù 1910 e klaskas Republik Kentañ Sina ijinañ armoù-tan efedusoc'h hag uheloc'h o lusk-tennañ evit ar fuzuilhoù-morailh implijet d'ar poent-se gant armeoù ar bed. Liu Qing En a savas ur fuzuilh damaotomatek kambret e 7,92 × 57 mm Mauser, ur gartouchenn implijet dija er fuzuilhoù alaman Gewehr 98 da skouer.   

He sistem tennata a oa dre amprest-gazoù. Damheñvel e oa ouzh hini ar fuzuilhoù Bang HATCHER Julian S., Hatcher's notes, The Stackpole Company, 1966, p. 147 : ur pezh e beg ar c'hanol a zastume ar gazoù, a vonte war ur meud, hag a lakae d'e dro ar gulasenn da fiñval. Implijet e voe ar memes gwikefre diwezhatoc'h er fuzuilhoù Gewehr 41 alaman ha stummoù kentañ an M1 Garand stadunanat. Pourveziet e oa fuzuilh ar jeneral Liu gant ur c'harger diabarzh 6 tenn.   

Mont a reas Liu asambles gant seizh kenvroad all da Stadoù-Unanet Amerika e dibenn 1914, evit prenañ mekanikoù da broduiñ an arm digant an embregerezh Pratt & Whitney, e Hartford (Connecticut). Ur skouerenn eus ar fuzuilh a voe produet eno, ha kaset o doa ar Sinaiz ganto skouerennoù all produet e arsanailh Hanyang. Liu a chomas betek miz Even 1915 e Hartford. Karget e voe ar mekanikoù da broduiñ an armoù war-vourzh ur vag, met kollet e voe ar gargamant, ha paket e voe ar jeneral gant ur GGE ur wech distro da Sina Chinese Liu Rifle (diellet), American Rifleman, 05/08/2009 (lennet d'an 29/01/2025). Diwar-neuze e voe dilezet ar raktres fuzuilh gant Sina. Daou vloaz war-lerc'h en em gavas ar mekanikoù e Sina a-benn ar fin. Lezet e voent e porzh Shanghai e-pad daou vloaz a-raok bezañ kaset d'un arsanailh evit produiñ armoù all McCOLLUM Ian, General Liu Rifle, Forgotten Weapons (lennet d'an 29/01/2025).   

En holl e voe produet un dek skouerenn bennak hepken eus fuzuilh ar jeneral Liu. Un amprouenn kaset e miz Gwengolo 1916 gant an arme sinaat a ziskouezas ez ae mat ar skouerenn produet e SUA en-dro, met kudennoù a oa gant ar re produet e arsanailh Hanyang, abalamour d'ur winterell re izel he c'halite Hervez rentañ-kont an amprouenn (troet e saozneg), tapet diwar al lec'hienn Forgotten Weapons (pellgarget d'an 29/01/2025).   

 Er sevenadur 
 Ar fuzuilh Jeneral Liu a c'haller implijout er c'hoarioù video Battlefield 1 hag Enlisted General Liu Rifle, IMFDB (lennet d'an 29/01/2025)

 Daveennoù 

Rummad:Fuzuilhoù-emgann
Rummad:Armoù Sina